《刘帅画道林冬景》
宋代·王佐才

破墨方纨趣向深，烟峦幽景锁冬阴。
溪头雪细春生牖，岩脚风清昼满襟。
千里断云藏片石，一江流水映疎林。
长沙妙迹谁传宝，龙阁精神学士心。

作者简介：建州崇安人，字昌辅。诸生。善画墨竹。高宗建炎间范汝为叛，佐才率义兵御建阳，以功补承信郎。后为吉州水军统领，与敌力战，中流舟坏而没。